Þórður Gylfason , eða Harry eins og hann er oft kallaður , er frá Akranesi og fæddur árið 1985 . Hann er að leggja lokahönd á kokkanám og hefur nú opnað Kaffihúsið Kaffi Emil í Upplýsingamiðstöð Grundarfjarðar ásamt þeim Guðrúnu , Ragnari Smára og Heimi Þór . Þórður er einnig kokkur á Hótel Framnesi í Grundarfirði . Kaffihúsið opnuðu þau laugardaginn 8. júní síðastliðinn og er það opið frá níu á morgnana til sex á kvöldin enn sem komið er . Ástæða þess að Þórður er kallaður Harry er sú að er hann var búsettur á Spáni og áttu þarlendir vinir hans erfitt með að bera fram nafn hans . Þegar vinir hans urðu vitni að því að breskir ferðamenn vildu ólmir láta taka mynd af sér með Þórði , sökum þess hversu líkur hann er Harry Bretaprinsi , varð gælunafnið Harry til og virðist það ætla að festast við hann . Blaðamaður Skessuhorns settist niður með Þórði fyrir utan Kaffi Emil í glampandi sólskini og ræddi við hann um kaffihúsið , námið og sitthvað fleira . Átti krá á Spáni Þórður kveðst ofvirkur og með athyglisbrest , sem hrjáð hafi hann í námi áður fyrr . „ Ég var rekinn úr Fjölbrautaskóla Vesturlands árið 2002 vegna slakrar mætingar og þá stóð valið hjá mér á milli þess að fara í annan skóla eða að fara á vinnumarkaðinn . Ég tók þriðja möguleikann og fór mitt á milli , í kokkanámið . Fram að því hafði ég ekki mikinn áhuga fyrir öðru en að borða . Ég vorkenni mönnunum sem tóku við mér á Hótel Selfossi þegar ég byrjaði þar í náminu . Ég vissi ekki að pylsa kæmi soðin í verslanir og vissi eiginlega ekki neitt , “ segir Þórður . Sjá viðtal við Þórð Gylfason í Kaffi Emil í Grundarfirði í Skessuhorni vikunnar .